Պակաս կարևոր չէ Չինաստանում արված փորձը: Սիան քաղաքում ռոբոտ ատամնաբույժն ինքնուրույն վիրահատություն է կատարել՝ արհեստական ատամներ տեղադրելով հիվանդի բերանում: Մեկ ժամ տևած վիրահատությունը բժիշկները միայն կողքից հետևել են և արձանագրել, որ շեղումը կազմել է 0,2-0,3 մմ: Ընդ որում ատամները եռաչափ տպիչով են ստացվել: «hightech.fm» կայքը հայտնել է, որ ռոբոտը ստեղծվել է 4 տարում, իսկ դրա հեղինակը հույս ունի, որ այն հնարավություն կտա բարեհաջող լուծել Չինաստանի հիվանդանոցներում առկա բուժանձնակազմի պակասի խնդիրը։